text: To tyveknægte smadrede rude og stak af med ure
  28 november 2017 kl. 04.30
  En guldsmed i Ribe er natten til tirsdag blevet udsat for indbrud. Tyvene knuste en rude og forsvandt med ure af mærket Festina.
  Indbruddet skete, ifølge vagtchefen ved Syd- og Sønderjyllands Politi, omkring klokken 02.30. To gerningsmænd med mørke hættetrøjer smadrede ruden til guldsmeden på Mellemgangen i Ribe og løb efterfølgende fra stedet.
  Tyvene slap væk med et antal Festina-ure og er set løbe i retning mod Skibbroen i Ribe.
  Eventuelle vidner kan henvende sig til politiet på 1 1 4.
  Indbrud i Guldsmed i Ribe i nat. Får du tilbudt et Festina ur til billige penge, så sig nej tak, da hæleren er lige så slem som stjæleren. Vagtchefen. #politidk
  
  